Ministrstvo za kmetijstvo, gozdarstvo in prehrano Republike Slovenije, Dunajska 22, 1000 Ljubljana (v nadaljnjem besedilu: ministrstvo), na podlagi 5. člena Uredbe o skupnih določbah za izvajanje intervencij razvoja podeželja, ki niso vezane na površino ali živali, iz strateškega načrta skupne kmetijske politike 2023–2027 (Uradni list RS, št. 77/23; v nadaljnjem besedilu: uredba o skupnih določbah za izvajanje intervencij), 8. člena Uredbe o izvajanju intervencije podpora za novo sodelovanje v shemah kakovosti iz strateškega načrta skupne kmetijske politike 2023–2027 (Uradni list RS, št. 124/23; v nadaljnjem besedilu: uredba) in Mnenja o skladnosti sheme *de minimis* pomoči »Podpora za novo sodelovanje v shemah kakovosti« (št. priglasitve: M002-2399253-2023) z dne 19. september 2023 za shemo *de minimis* pomoči »Podpora za novo sodelovanje v shemah kakovosti« Ministrstva za finance, Sektorja za spremljanje državnih pomoči, objavlja

**1. Javni razpis za INTERVENCIJO**

**podpora za novo sodelovanje v shemah kakovosti iz strateškega načrta skupne kmetijske politike 2023–2027**

**1. OSNOVNI PODATKI O JAVNEM RAZPISU**

|  |  |
| --- | --- |
| Predmet javnega razpisa: | Predmet javnega razpisa je podpora, namenjena pokritju stroškov, ki nastanejo z vključitvijo vlagatelja iz prvega odstavka 3. člena uredbe v upravičeno shemo kakovosti oziroma z vključitvijo proizvoda vlagatelja iz prvega odstavka 3. člena uredbe v upravičeno shemo kakovosti.  |
| Razpisana sredstva: | Višina razpisanih nepovratnih sredstev znaša 838.000,00 eurov.Razdelitev sredstev po sklopih je v skladu s tretjim odstavkom 8. člena uredbe naslednja: a) 400.000 eurov za 1. sklop, na katerega vloži vlogo vlagatelj, ki je pravna oseba in ni nosilec KMG, ter ima certifikat za upravičeno shemo kakovosti oziroma za določen proizvod iz upravičene sheme kakovosti za najmanj dva KMG, pri čemer mora biti nosilec tega KMG vpisan v register kmetijskih gospodarstev (v nadaljnjem besedilu: RKG) inb) 438.000 eurov za 2. sklop, na katerega vloži vlogo vlagatelj, ki je:– nosilec KMG, ki je vpisan v RKG, in ima certifikat za upravičeno shemo kakovosti oziroma za določen proizvod iz upravičene sheme kakovosti ali – nosilec dopolnilne dejavnosti na KMG, ki ni nosilec KMG, in ima certifikat za upravičeno shemo kakovosti oziroma za določen proizvod iz upravičene sheme kakovosti.Sredstva se zagotovijo iz proračunskih postavk ministrstva, in sicer: – 553.918 eurov iz proračunske postavke 221065 Skupni strateški načrt 2023-2027 – EKSRP – slovenska udeležba; – 284.082 eurov iz proračunske postavke 221064 Skupni strateški načrt 2023-2027 – EKSRP – EU udeležba. Delež sredstev iz Evropskega kmetijskega sklada za razvoj podeželja znaša 33,90 odstotkov, delež sredstev iz proračuna Republike Slovenije pa znaša 66,10 odstotkov. |
| Vrsta javnega razpisa: | zaprti |
| Začetek vnosa vloge in zaprtje javnega razpisa:  | Vložitev vloge na javni razpis poteka od 3. januarja 2024 od 8.00 ure do vključno 28. februarja 2024, do 14.00 ure. |
| Cilji intervencije: | Cilji intervencije podpora za novo sodelovanje v shemah kakovosti (v nadaljnjem besedilu: intervencija) so večja ponudba proizvodov iz shem kakovosti na trgu, povečanje dodane vrednosti kmetijskih in živilskih proizvodov ter večja povezanost KMG, vključenih v upravičene sheme kakovosti.  |
| Informacije o javnem razpisu: | Informacije o javnem razpisu so dostopne na naslednji povezavi:https://skp.si/aktualno/info-tocke. |

**2. CILJI PODUKREPA IN NAMEN INTERVENCIJE**

1. Namen in cilji intervencije so določeni v 2. členu uredbe.

2. V skladu s petim odstavkom 2. člena uredbe se vloga na javni razpis vloži za:

a) shemo kakovosti ekološka pridelava ali predelava ali

b) naslednji proizvod iz sheme kakovosti:

– zaščitena geografska označba: ptujski lük, slovenski med, jajca izpod kamniških planin, kraška panceta, kraški zašink, kraški pršut, kranjska klobasa, šebreljski želodec, prekmurska šunka, zgornje savinjski želodec, prleška tünka, štajerski hmelj in štajersko prekmursko bučno olje;

– zaščitena označba porekla: bovški sir, sir mohant, sir tolminc, nanoški sir, ekstra deviško oljčno olje slovenske Istre, oljčno olje Istra, meso istrskega goveda – boškarin, kraški med, kočevski gozdni med in vino (Goriška Brda, Vipavska dolina, Kras, Slovenska Istra, Štajerska Slovenija, Prekmurje, Bizeljsko Sremič, Dolenjska, Bela Krajina, Teran, Cviček, Belokranjec, Metliška črnina, Bizeljčan);

– zajamčena tradicionalna posebnost: belokranjska pogača, prekmurska gibanica, slovenska potica, idrijski žlikrofi, seneno mleko, kozje seneno mleko in ovčje seneno mleko;

– izbrana kakovost: govedo, goveje meso, drobnica, meso drobnice, mleko, mlečni izdelki, perutnina, perutninsko meso, prašiči, prašičje meso, sadje, predelani izdelki iz sadja, žito in ajda, predelani izdelki iz žit in ajde.

**3. VLAGATELJ IN UPRAVIČENEC**

Vlagatelj in upravičenec do podpore sta določena v 3. členu uredbe.

**4. POGOJI ZA DODELITEV PODPORE**

1. Vlagatelj mora ob vložitvi vloge na javni razpis izpolnjevati pogoje iz 1. do 6. točke prvega odstavka 9. člena in pogoj iz četrtega odstavka 9. člena uredbe o skupnih določbah za izvajanje intervencij.

2. Poleg pogojev iz prejšnje točke mora vlagatelj ob vložitvi vloge na javni razpis izpolnjevati tudi pogoje iz 4. člena uredbe:

a) v skladu s tretjim odstavkom 4. člena uredbe se šteje, da so bila sredstva odobrena za isti namen, če so bila nosilcu ali članu KMG, za katerega uveljavlja podporo vlagatelj iz prvega odstavka 3. člena uredbe, že odobrena sredstva za isto shemo kakovosti oziroma za isti proizvod iz sheme kakovosti iz intervencije ali iz uredbe, ki ureja izvajanje ukrepa sheme kakovosti za kmetijske proizvode in živila iz Programa razvoja podeželja Republike Slovenije za obdobje 2014–2020, oziroma iz drugih javnih sredstev;

b) ne glede na prejšnjo podtočko se šteje, da so bila sredstva odobrena za isti namen tudi, če so bila nosilcu ali članu KMG, za katerega uveljavlja podporo vlagatelj iz prvega odstavka 3. člena uredbe, iz intervencije ali iz uredbe, ki ureja izvajanje ukrepa sheme kakovosti za kmetijske proizvode in živila iz Programa razvoja podeželja Republike Slovenije za obdobje 2014–2020 oziroma iz drugih javnih sredstev, že odobrena sredstva za:

* vino iz sheme kakovosti zaščitena označba porekla in se uveljavlja podpora za KMG za katerokoli vino iz sheme kakovosti zaščitena označba porekla,
* proizvod mleko ali mlečni izdelki, in se uveljavlja podpora za KMG za enega od teh proizvodov,
* proizvod sadje ali predelani izdelki iz sadja, in se uveljavlja podpora za KMG za enega od teh proizvodov,
* proizvod govedo ali goveje meso, in se uveljavlja podpora za KMG za enega od teh proizvodov,
* proizvod perutnina ali perutninsko meso, in se uveljavlja podpora za KMG za enega od teh proizvodov,
* proizvod prašiči ali prašičje meso, in se uveljavlja podpora za KMG za enega od teh proizvodov,
* proizvod drobnica ali meso drobnice, in se uveljavlja podpora za KMG za enega od teh proizvodov,
* proizvod žito in ajda ali proizvod predelani izdelki iz žit in ajde, in se uveljavlja podpora za KMG za enega od teh proizvodov.

3. Za izpolnjevanje pogoja iz prejšnje točke se vlogi na javni razpis priložiti dokazilo »Izjava vlagatelja o drugih že prejetih ali zaprošenih pomočeh za isti namen«, ki je sestavni del razpisne dokumentacije.

**5. SPLOŠNI POGOJI ZA DODELITEV PODPORE KOT POMOČ *DE MINIMIS***

1. Če se podpora dodeli kot pomoč *de minimis,* mora vlagatelj ob vložitvi vloge na javni razpis izpolnjevati splošne pogoje za dodelitev pomoči *de minimis* iz drugega odstavka 12. člena in 14. člena uredbe o skupnih določbah za izvajanje intervencij ter vlogi na javni razpis priložiti dokazilo »Izjava o izpolnjevanju pogojev za dodelitev pomoči *de minimis*«, ki je sestavni del razpisne dokumentacije

2. Objavo informacij o shemi državne pomoči določa 15. člen uredbe o skupnih določbah za izvajanje intervencij.

3. Proizvodi iz sheme kakovosti, za katere se v skladu s četrtim odstavkom 7. člena uredbe podpora dodeli kot pomoč po pravilu *de minimis,* so naslednji proizvodi iz sheme kakovosti zajamčena tradicionalna posebnost: belokranjska pogača, prekmurska gibanica, slovenska potica in idrijski žlikrofi.

**6. MERILA ZA OCENJEVANJE VLOG NA JAVNI RAZPIS**

1. Merila za ocenjevanje vlog so določena v 5. členu uredbe in podrobneje opredeljena v tem poglavju.

2. V skladu s prvim odstavkom 5. člena uredbe se med vlogami, ki dosežejo vstopni prag 45 % možnega števila, izberejo tiste, ki dosežejo višje število točk, do porabe razpisanih sredstev.

3. Merila za ocenjevanje vlog in točkovnik:

a) če je vlagatelj pravna oseba iz 1. točke prvega odstavka 3. člena uredbe (1. sklop):

|  |  |
| --- | --- |
| Merilo | Maksimalno število točk |
| **Vrsta sheme kakovosti**Vlagatelj uveljavlja podporo za vključitev: | **70** |
| – v shemo kakovosti ekološka pridelava in predelava, | 70 |
| – proizvoda v shemo kakovosti zajamčena tradicionalna posebnost, | 65 |
| – proizvoda v shemo kakovosti zaščitena označba porekla,  | 60 |
| – proizvoda v shemo kakovosti zaščitena geografska označba, | 55 |
| – proizvoda v shemo kakovosti izbrana kakovost - predelava (mlečni izdelki, predelani izdelki iz sadja in predelani izdelki iz žit in ajde), | 50 |
| – proizvoda v shemo kakovosti izbrana kakovost - pridelava (govedo, drobnica, mleko, perutnina, prašiči, sadje, žito in ajda).  | 45 |
| **Število KMG, za katere pravna oseba uveljavlja podporo za upravičeno shemo kakovosti oziroma za določen proizvod iz upravičene sheme kakovosti, in ki izpolnjujejo pogoje za dodelitev podpore iz uredbe** | **30** |
| Pravna oseba uveljavlja podporo za več kot 100 KMG. | 30 |
| Pravna oseba uveljavlja podporo za najmanj 51 do vključno 100 KMG. | 27 |
| Pravna oseba uveljavlja podporo za najmanj 31 do vključno 50 KMG. | 23 |
| Pravna oseba uveljavlja podporo za najmanj 21 do vključno 30 KMG. | 20 |
| Pravna oseba uveljavlja podporo za najmanj 11 do vključno 20 KMG. | 17 |
| Pravna oseba uveljavlja podporo za najmanj 6 do vključno 10 KMG. | 15 |
| Pravna oseba uveljavlja podporo za 5 KMG ali manj. | 10 |

b) če je vlagatelj nosilec KMG iz 2. točke prvega odstavka 3. člena uredbe ali nosilec dopolnilne dejavnosti na KMG iz 3. točke prvega odstavka 3. člena uredbe (2. sklop):

|  |  |
| --- | --- |
| **MERILO** | Maksimalno število točk |
| **Vrsta sheme kakovosti** Vlagatelj uveljavlja podporo za vključitev: | **70** |
| – v shemo kakovosti ekološka pridelava in predelava, | 70 |
| – proizvoda v shemo kakovosti zajamčena tradicionalna posebnost, | 65 |
| – proizvoda v shemo kakovosti zaščitena označba porekla,  | 60 |
| – proizvoda v shemo kakovosti zaščitena geografska označba, | 55 |
| – proizvoda v shemo kakovosti izbrana kakovost - predelava (proizvodi: goveje meso, meso drobnice, mlečni izdelki, perutninsko meso, prašičje meso, predelani izdelki iz sadja in predelani izdelki iz žit in ajde), | 50 |
| – proizvoda v shemo kakovosti izbrana kakovost - pridelava (proizvodi: govedo, drobnica, mleko, perutnina, prašiči, sadje, žito in ajda). | 45 |
| **Vključenost vlagatelja v različne oblike proizvodnega sodelovanja in pogodbenega povezovanja**Upošteva se vključenost vlagatelja v skupino proizvajalcev, organizacijo proizvajalcev, zadrugo, gospodarsko - interesno združenje ali drugo obliko interesnega sodelovanja in povezovanja (npr. članstvo v združenju ali društvu), ki se nanaša na dejavnost s področja kmetijstva ali živilstva. Upošteva se vključenost vlagatelja v letu objave javnega razpisa. Članstvo vlagatelja se preveri:* iz uradne evidence, če je vključen v skupino oziroma organizacijo proizvajalcev,
* iz priloženega dokazila »Potrdilo o vključenosti vlagatelja v različne oblike proizvodnega sodelovanja in pogodbenega povezovanja«, ki je sestavni del razpisne dokumentacije.
 | **30** |
| Vlagatelj je vključen v eno izmed naštetih oblik proizvodnega sodelovanja in pogodbenega povezovanja. | 30 |

**7. OBVEZNOSTI UPRAVIČENCA**

Upravičenec mora izpolnjevati obveznosti iz prvega, drugega in tretjega odstavka 25. člena uredbe o skupnih določbah za izvajanje intervencij in obveznosti iz 6. člena uredbe.

**8. FINANČNE DOLOČBE**

1. Finančne določbe so v 7. členu uredbe.

2. Višina pavšalnega zneska za upravičeno shemo kakovosti oziroma za proizvod iz upravičene sheme kakovost je določena v Prilogi uredbe.

**9. VLAGANJE VLOGE, OBRAVNAVA VLOGE IN POSTOPEK ZA DODELITEV SREDSTEV**

1. Vlaganje vloge na javni razpis, obravnava vloge in postopek za dodelitev sredstev so določeni v 5., 6. in 7. členu uredbe o skupnih določbah za izvajanje intervencij ter v 8. in 9. členu uredbe.

2. Izplačilo sredstev je določeno v 10. členu uredbe.

3. Odrek pravici do sredstev je določen v 11. členu uredbe.

4. Javna objava upravičencev je določena v 8. členu uredbe o skupnih določbah za izvajanje intervencij.

**10. SISTEM KONTROLE**

Sistem kontrole je določen v 26. do 30. členu in v 32. členu uredbe o skupnih določbah za izvajanje intervencij.

**11. UPRAVNE SANKCIJE IN VIŠJA SILA**

1. Upravne sankcije so določene v 33. členu uredbe o skupnih določbah za izvajanje intervencij in v 12. členu uredbe.

2. Višja sila ali izjemne okoliščine so določene v 34. členu uredbe o skupnih določbah za izvajanje intervencij.

v funkciji ministra za kmetijstvo gozdarstvo in prehrano

 Marjan Šarec

 minister za obrambo